Diari Oficial de la Generalitat Valenciana


Sumari del DOGV 5811, del 22-07-2008 (2008/9044)

RESOLUCIÓ de 8 de juliol de 2008, de la direcció general d'Ordenació i Centres Docents i de la direcció general de Personal, per la qual es dicten i s'aproven instruccions per a l'organització i funcionament dels col·legis d'Educació Infantil de segon cicle i col·legis d'Educació Primària per al curs 2008-2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9044


Data del document
:   08-07-2008

Organisme emissor
:   Conselleria d'Educació

Tipus de document
:   Resolució

Descriptors 

:   * ensenyament obligatori
    * ensenyament secundari
    * organització de l'ensenyament
    * calendari escolar
    * legislació escolar
    * ensenyament primari
    * avaluació de coneixements
    * centre d'ensenyament
    * bilingüisme
    * educació preescolar

RESOLUCIÓ de 8 de juliol de 2008, de la direcció general d'Ordenació i Centres Docents i de la direcció general de Personal, per la qual es dicten i s'aproven instruccions per a l'organització i funcionament dels col·legis d'Educació Infantil de segon cicle i col·legis d'Educació Primària per al curs 2008-2009. [2008/9044]  
La Llei Orgànica 2/2006, de 3 de maig, d'Educació, establix els principis generals que han de regir el sistema educatiu. El Reial Decret 806/2006, de 30 de juny, pel qual s'aprova el calendari d'aplicació de la nova ordenació del sistema educatiu, establix les dates en què s'implantaran les ensenyances corresponents a les respectives etapes.  
La Comunitat Valenciana ha publicat els decrets de currículum de les distintes ensenyances que introduïxen nous elements per a potenciar la qualitat educativa, el paper dels projectes educatius i el desplegament de l'autonomia pedagògica i organitzativa dels centres.  
Així mateix, la disposició transitòria onze de la Llei Orgànica 2/2006, de 3 de maig, d'Educació, establix que en les matèries per a la regulació de les quals l'esmentada llei remet a ulteriors disposicions reglamentàries, i mentres estes últimes no siguen dictades, seran aplicables, en cada cas, les normes d'este rang que s'han aplicat fins a la data d'entrada en vigor de la dita Llei.  
Amb esta finalitat, la present resolució reunix la nova normativa publicada per a acomodar-la al curs escolar 2008-2009 a les etapes educatives següents: segon cicle de l'Educació Infantil, Educació Primària i per al primer cicle d'Educació Secundària Obligatòria en aquells centres d'Educació Primària en què s'impartix transitòriament estes ensenyances.  
En virtut de les competències establides en el Decret 118/2007, de 29 de juliol, del Consell, pel qual s'establix el reglament orgànic de la Conselleria d'Educació, estes direccions generals resolen:  
Àmbit d'aplicació.  
La present resolució serà aplicable, per al curs 2008 - 2009, en els centres d'Educació Infantil i d'Educació Primària de la Comunitat Valenciana que impartixen estes ensenyances.  
I. Educació infantil. Segon cicle  
La Llei Orgànica 2/2006, de 3 de maig, en l'article 14, establix l'ordenació i principis pedagògics per a l'Educació Infantil; en la seua disposició addicional primera, especifica que el Govern aprovarà el calendari d'implantació, i, en la disposició transitòria onze, fa menció de les normes reglamentàries.  
El Reial Decret 1630/2006 dicta les ensenyances mínimes del segon cicle d'Educació Infantil.  
Procedeix, fins a que tota la normativa s'ajuste a la Llei Orgànica 2/2006, contemplar, en les instruccions de començament de curs 2008-2009, els aspectes ja desenrotllats d'acord amb la mencionada llei que cal aplicar en les escoles i centres d'Educació Infantil de segon cicle i en centres d'Educació Infantil i Primària sostinguts amb fons públics.  
U. Calendari d'implantació  
El Reial Decret 806/2006, pel qual s'establix el calendari d'aplicació de la nova ordenació del sistema educatiu establit per la Llei Orgànica 2/2006, de 3 de maig, d'Educació, en l'article 3 punt 2, diu que, en l'any acadèmic 2008-2009, les Administracions educatives implantaran les ensenyances corresponents al primer i segon cicle de l'Educació Infantil.  
Dos. Currículum d'Educació Infantil  
El Decret 38/2008, de 28 de març, del Consell, pel qual s'establix el currículum del segon cicle de l'Educació Infantil a la Comunitat Valenciana.  
Tres. Normes reglamentàries  
D'acord amb la disposició transitòria onze de la Llei 2/2006, de 3 de maig, mentres les matèries de la llei mencionada no siguen publicades, seran aplicables, en cada cas, les normes d'este rang que s'han aplicat fins a la data d'entrada de la mencionada llei, sempre que no s'oposen al que esta disposa.  
En conseqüència i pel que fa al segon cicle d'Educació Infantil, continua aplicant-se el Decret 233/1997, de 2 de setembre, del Govern Valencià, pel qual s'aprova el Reglament Orgànic i Funcional de les escoles d'Educació Infantil i col·legis d'Educació Infantil i Primària en aquells aspectes no desenrotllats per la Llei 2/2006, de 3 de maig.  
II. Educació primària  
U. Currículum per al curs 2008 - 2009  
El Reial Decret 1513/2006, de 7 de desembre, establix les ensenyances mínimes de l'Educació Primària.  
El Decret 111/2007, de 20 de juliol, establix el currículum de l'Educació Primària obligatòria a la Comunitat Valenciana, i presenta les competències bàsiques com a eix central del currículum de tota l'ensenyança bàsica.  
Dos. Calendari d'aplicació  
El Reial Decret 806/2006, de 30 de juny, establix el calendari d'implantació de la nova ordenació del sistema educatiu que s'ajustarà al següent:   
L'any acadèmic 2007-2008 s'implantaran amb caràcter general les ensenyances corresponents als cursos 1r i 2n d'Educació Primària.  
L'any acadèmic 2008-2009 s'implantaran amb caràcter general les ensenyances corresponents al primer i segon cicle de Primària. És a dir, de 1r a 4t curs d'Educació Primària, i queda diferida per a l'any acadèmic 2009 - 2010, la implantació del tercer cicle.  
Tres. Avaluació i promoció de l'alumnat  
3.1. Avaluació d'Educació Primària  
Pel que fa a l'avaluació i promoció de l'alumnat, així com als documents oficials del procés d'avaluació de l'ensenyança bàsica, caldrà ajustar-se al que disposa l'Orde de 13 de desembre de 2007, sobre avaluació en Educació Primària.  
S'implantarà amb caràcter general per a tots els cursos de l'Educació Primària independenment del calendari d'implantació.  
3.2. Ompliment de documentació bàsica  
S'efectuarà d'acord amb el que disposa la Resolució de 5 de març de 2008, per la qual es dicten instruccions per a formalitzar els documents bàsics d'avaluació i s'establix el procediment de sol·licitud d'assignació del número d'historial acadèmic.  
S'implantarà amb caràcter general per a tots els cursos de l'Educació Primària.  
Quart. Ensenyances del sistema educatiu espanyol impartides en llengües estrangeres  
La disposició addicional primera del Decret 111/2007 establix que la Conselleria d'Educació podrà autoritzar la implantació de programes d'educació plurilingüe, la qual permetrà als centres docents impartir una part de les àrees del currículum en llengua estrangera.  
Quint. Horari escolar  
L'Orde de 28 d'agost de 2007, de la Conselleria d'Educació, regula la distribució de l'horari lectiu corresponent a les diferents àrees del currículum de l'Educació Primària.  
III. Centres d'educació primària que impartixen transitòriament el primer cicle de l'Educació Secundària Obligatòria  
U. Calendari d'aplicació  
De conformitat amb el Reial Decret 806/2006, de 30 de juny, pel qual s'establix el calendari d'aplicació de la LOE, l'any acadèmic 2008-2009 s'implantaran amb caràcter general les ensenyances corresponents a 2n curs d'Educació Secundària Obligatòria.  
Dos. Currículum oficial d'Educació Secundària Obligatòria per al curs 2008-2009  
Està regulat pel Decret 112/2007, de 24 de juliol de 2007, pel qual es desplega el currículum d'Educació Secundària Obligatòria.  
Tres. Avaluació i promoció de l'alumnat  
3.1. Avaluació d'Educació Secundària Obligatòria  
Pel que fa a l'avaluació i promoció de l'alumnat, així com als documents oficials del procés d'avaluació de l'ensenyança bàsica, caldrà ajustar-se al que disposa l'Orde de 14 de desembre de 2007, sobre avaluació en Educació Secundària.  
S'implantaran amb caràcter general per a tots els cursos de l'Educació Secundària Obligatòria.  
Quatre. Ompliment de documentació bàsica  
S'efectuarà d'acord amb el que disposa la Resolució de 5 de març de 2008, per la qual es dicten instruccions per a formalitzar els documents bàsics d'avaluació i s'establix el procediment de sol·licitud d'assignació del número d'historial acadèmic.  
Cinc. Horari  
L'Orde de 29 d'abril de 2008, regula l'horari de l'Educació Secundària Obligatòria.  
Sis. Normativa referent a matèries optatives  
És aplicable l'Orde de 27 de maig de 2008, per la qual es regulen les matèries optatives en l'Educació Secundària Obligatòria.  
IV. Aspectes generals  
U. Coordinador de les Tecnologies de la Informació i Comunicació  
A l'apartat 2.4. del capítol I de la Resolució de 21 de juliol de 1997, s'afegirà a altres funcions de coordinació docent el següent:  
El director del centre efectuarà la proposta del coordinador de les Tecnologies de la Informació i Comunicació entre els funcionaris docents en servici actiu i amb destinació definitiva en el centre, o si no n'hi ha, entre els docents no definitius que tinguen la formació i la disponibilitat adequades.  
Es designarà un mestre amb la formació i l'experiència suficients en l'ús de las TIC.   
A estes efectes i per a desenrrotllar esta funció es computarà en el seu horari 2 hores complementàries i 2 hores lectives.  
Dos. Drets i deures dels alumnes  
És aplicable el Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis.  
DISPOSICIONS FINALS  
Primera. La direcció de cada centre complirà i farà complir el que establix esta resolució i adoptarà les mesures necessàries perquè el seu contingut siga conegut per tots els membres de la comunitat educativa.  
Segona. La Inspecció educativa vetlarà pel compliment del que establix esta resolució.  
Tercera . Els directors territorials d'Educació resoldran, en l'àmbit de la seua competència, els problemes que sorgisquen de l'aplicació de la present resolució.  
Quarta. Manté la seua vigència per al curs 2008-2009 la normativa següent en tot allò que no s'opose al que disposa la present resolució:  
Decret 233/1997 de 2 de setembre, (DOGV 8.09.97). Reglament Orgànic i Funcional de les escoles d'educació infantil i dels col·legis d'educació primària.  
Orde de 29 de juny de 1992, (DOGV 15.07.92) per les que s'aproven les instruccions que regulen l'organització i el funcionament dels centres que impartisquen ensenyances de segon cicle d'educació infantil, preescolar, primària, general bàsica, educació especial, secundària obligatòria, batxillerat i formació professional, sostinguts amb fons públics independents de la Conselleria de Cultura, Educació i Ciència de la Generalitat Valenciana, excepte epígrafs I, V, VI de l'annex I.  
Resolució de 21 de juliol de 1997, (DOGV 31.07.97) de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, per la que s'aproven instruccions per a l'organització i funcionament dels col·legis d'Educació Infantil i Primària per al curs 1997-1998, excepte en l'apartat I punt 1.1.1, el punt 1.1.3. referent a l'horari, 1.1.4.,1.1.5. sobre avaluació i promoció.  
Resolució de 20 de juliol de 1998, (DOGV 28.07.98), de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997 per la que s'aproven instruccions per a l'organització i funcionament dels col·legis d'Educació Infantil i Primària per al curs 1998-1999.   
Resolució de 28 de juny de 1999, (DOGV 13.07.99), de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997 i la Resolució de 20 de juliol de 1998 per la que s'aproven instruccions per a l'organització i funcionament dels col·legis d'Educació Infantil i Primària per al curs 1999-2000. Mestres pertanyents a la junta de personal o delegats de prevenció de riscos laborals.  
Resolució de 29 de juny de 2000, (DOGV 10.07.2000), de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998 i la Resolució de 28 de juny de 1999, per la que s'aproven instruccions per a l'organització i funcionament dels col·legis d'Educació Infantil i Primària per al curs 2000-2001. Reforç educatiu i dedicació de prevenció de riscos.   
Resolució, de 15 de juny de 2001, (DOGV 29.06.2001), de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, que prorroga la Resolució de 21 de juliol de 1997, la Resolució de 20 de juliol de 1998 i la Resolució de 28 de juny de 1999, per la que s'aproven instruccions per a l'organització i funcionament dels col·legis d'Educació Infantil i Primària per al curs 2001-2002. Hores de disponibilitat del professorat.  
Resolució de 26 de juny de 2002, (DOGV 11.07.2002). de la secretària general i de les direccions generals de Centres Docents, d'Ordenació, Innovació Educativa i Política Lingüística i de Personal, per la que es prorroga la vigència de la Resolució de 15 de juny de 2001.  
Resolució de 9 de juliol de 2003, (DOGV 18.07.2003) de la Secretària Autonòmica d'Educació per la qual es prorroga i completa per al curs 2003-2004 la Resolució de 15 de juny de 2001 completada per la Resolució de 26 de juny de 2002. Supervisió de llibres de text.  
Resolució de 29 de juny de 2004, (DOGV 15.07.2004), de la Direcció General d'Ensenyança i Direcció General de Personal Docent per la que es prorroga i completa per al curs 2003-2004 la Resolució de 15 de juny de 2001 completada per la Resolució de 26 de juny de 2002 i la Resolució de 9 de juliol de 2003. Supervisió de llibres de text.  
Resolució de 6 de juliol de 2005, (DOGV 14.07.2005) de la Direcció General d'Ensenyança i Direcció General de Personal Docent per la que es dictaven instruccions en matèria d'Ordenació Acadèmica i Organització de l'Activitat Docent en els col·legis d'Educació Infantil i Primària.  
Resolució de 15 de juny de 2006, (DOGV 29.06.2006) de la Direcció General d'Ensenyança i Direcció General de Personal Docent per les que es dicten i aproven instruccions per a l'organització i funcionament dels col·legis d'Educació Infantil i Primària.  
Resolució de 25 de juliol de 2007, (DOGV 31.07.2007) per les que es dicten i aproven instruccions per a l'organització i funcionament dels col·legis d'educació infantil i primària, en tot allò que no s'opose al que disposa la present resolució.  
València, 8 de juliol de 2008.- El director general de Ordenació i Centres Docents: Francisco Baila Herrera. El director general de Personal: David Barelles Adsuara.